Document ID: 31991R1134

ΚΑΝΟΝΙΣΜΟΣ (ΕΟΚ) αριθ. 1134/91 ΤΟΥ ΣΥΜΒΟΥΛΙΟΥ της 29ης Απριλίου 1991 σχετικά με το δασμολογικό καθεστώς που εφαρμόζεται κατά τις εισαγωγές στην Κοινότητα προϊόντων καταγωγής των κατεχόμενων εδαφών και την κατάργηση του κανονισμού (ΕΟΚ) αριθ. 3363/86
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι τα προϊόντα καταγωγής των εδαφών της Δυτικής Όχθης του Ιορδάνη και της Ζώνης της Γάζας, τα οποία κατέχει το Ισραήλ, καλούμενα εφεξής "κατεχόμενα εδάφη", επωφελούνται προτιμησιακού καθεστώτος για την πρόσβαση στην αγορά της Κοινότητας δυνάμει του κανονισμού (ΕΟΚ) αριθ. 3363/86 του Συμβουλίου της 27ης Οκτωβρίου 1986 σχετικά με το δασμολογικό καθεστώς που επιβάλλεται στις εισαγωγές στην Κοινότητα προϊόντων καταγωγής των κατεχόμενων εδαφών (1)-
ότι το προτιμησιακό καθεστώς προβλέπει την ελεύθερη πρόσβαση στην αγορά της Κοινότητας υπέρ των βιομηχανικών προϊόντων καθώς και προτιμησιακή δασμολογική μεταχείριση υπέρ ορισμένων γεωργικών προϊόντων-
ότι πρέπει να ληφθούν μέτρα για την ταχεία βελτίωση των συνθηκών πρόσβασης στην αγορά της Κοινότητας των γεωργικών προϊόντων, καταγωγής των κατεχόμενων εδαφών- ότι, για να επιτευχθεί ο στόχος αυτός, ο κανονισμός (ΕΟΚ) αριθ. 3363/86 πρέπει να αντικατασταθεί από ένα νέο κανονισμό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα προϊόντα, εκτός από αυτά που απαριθμούνται στον κατάλογο του παραρτήματος ΙΙ της συνθήκης, καταγωγής των κατεχόμενων εδαφών, εισάγονται στην Κοινότητα χωρίς ποσοτικούς περιορισμούς ούτε μέτρα ισοδυνάμου αποτελέσματος και απαλλαγένα από τελωνειακούς δασμούς και φόρους ισοδυνάμου αποτελέσματος.
2. Για τα εμπορεύματα που περιλαμβάνονται στο παράρτημα του κανονισμού (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων (2), ο κατάλογος των οποίων περιέχεται στο παράρτημα Ι του παρόντος κανονισμού, η παράγραφος 1 ισχύει μόνο για το σταθερό στοιχείο της επιβάρυνσης που επιβάλλεται στα εν λόγω εμπορεύματα κατά την εισαγωγή στην Κοινότητα.
Άρθρο 2
Όσον αφορά τα γεωργικά προϊόντα που αναφέρονται στο παράρτημα ΙΙ, καταγωγής των κατεχόμενων εδαφών, οι τελωνειακοί δασμοί κατά την εισαγωγή καταργούνται σε δύο ίσες δόσεις, ήτοι την 1η Ιανουαρίου 1992 και την 1 Ιανουαρίου 1993, εντός των ορίων των αναφερόμενων περιόδων.
Άρθρο 3
1. Για τις φράουλες που εμπίπτουν στον κωδικό ΣΟ 0810 10 90, εφαρμόζεται το άρθρο 2 εντός των ορίων κοινοτικής δασμολογικής ποσόστωσης 1 200 τόνων.
2. Στο παράρτημα ΙΙ, αναφέρεται μια ποσότητα για ορισμένα προϊόντα.
Εάν οι εισαγωγές ενός από τα προϊόντα αυτά υπερβαίνουν την ποσότητα αναφοράς, δύναται να επιβληθεί κοινοτική δασμολογική ποσόστωση για το εν λόγω προϊόν, το μέγεθος της οποίας θα ισούται με αυτή την ποσότητα αναφοράς, εφόσον υπάρχει κίνδυνος οι εισαγόμενες ποσότητες να προκαλέσουν δυσκολίες στην κοινοτική αγορά.
3. Όσον αφορά τα προϊόνα που αναφέρονται στο παράρτημα ΙΙ, εκτός από αυτά που αναφέρονται στις παραγράφους 1 και 2, είναι δυνατόν να καθοριστούν ποσότητες αναφοράς, εφόσον υπάρχει κίνδυνος οι εισαγόμενες ποσότητες να δημιουργήσουν δυσκολίες στην κοινοτική αγορά.
Είναι δυνατόν να επιβληθεί στη συνέχεια δασμολογική ποσόστωση για τα προϊόντα αυτά, υπό τους ίδους όρους με εκείνους που αναφέρονται στην παράγραφο 2.
4 Τα ποσοστά δασμολογικής μείωσης που αναφέρονται στο παράρτημα ΙΙ εφαρμόζονται στις εισαγόμενες ποσότητες, πέραν των ποσοστώσεων.
5. Από τη στιγμή που οι τελωνειακοί δασμοί φθάσουν σε επίπεδο 2 % ή λιγότερο, κατά συνέπεια της εφαρμογής του άρθρου 2, η είσπραξή τους αναστέλλεται εξ ολοκλήρου.
Άρθρο 4
Οι κανόνες καταγωγής που πρέπει να εφαρμόζονται είναι εκείνοι που καθορίζονται στον κανονισμό (ΕΟΚ) αριθ. 4129/86 της Επιτροπής (3).
Άρθρο 5
Ο κανονισμός (ΕΟΚ) αριθ. 3363/86 καταργείται.
Άρθρο 6
Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Απριλίου 1991.

Labels: 3
18
5